title: Odluka Vijeća (ZVSP) 2015/1336 od 31. srpnja 2015. o izmjeni Odluke 2010/413/ZVSP o mjerama ograničavanja protiv Irana

text:
               1.8.2015

               HR

               Službeni list Europske unije

               L 206/66

         ODLUKA VIJEĆA (ZVSP) 2015/1336
   od 31. srpnja 2015.
   o izmjeni Odluke 2010/413/ZVSP o mjerama ograničavanja protiv Irana
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 26. srpnja 2010. donijelo Odluku 2010/413/ZVSP (1) o mjerama ograničavanja protiv Irana.

               (2)

               Kina, Francuska, Njemačka, Ruska Federacija, Ujedinjena Kraljevina i Sjedinjene Američke Države, uz potporu Visokog predstavnika Unije za vanjske poslove i sigurnosnu politiku („Visoki predstavnik”), 24. studenoga 2013. postigle su dogovor s Iranom o Zajedničkom akcijskom planu kojim se utvrđuje pristup postizanju dugoročnog sveobuhvatnog rješenja iranskog nuklearnog pitanja. Dogovoreno je da će proces koji vodi do tog sveobuhvatnog rješenja uključivati, kao prvi korak, početne zajednički usuglašene mjere koje će poduzeti obje strane u trajanju od šest mjeseci, uz mogućnost produljenja putem uzajamne suglasnosti.

               (3)

               Kina, Francuska, Njemačka, Ruska Federacija, Ujedinjena Kraljevina i Sjedinjene Američke Države, uz potporu Visokog predstavnika, 2. travnja 2015. postigle su dogovor s Iranom o glavnim parametrima Zajedničkog sveobuhvatnog akcijskog plana (ZSAP).

               (4)

               Kina, Francuska, Njemačka, Ruska Federacija, Ujedinjena Kraljevina i Sjedinjene Američke Države, uz potporu Visokog predstavnika, 14. srpnja 2015. postigle su dogovor s Iranom o dugoročnom sveobuhvatnom rješenju za iransko nuklearno pitanje. Uspješna provedba ZSAP-a osigurat će isključivo mirnodopsku narav iranskog nuklearnog programa i omogućiti sveobuhvatno povlačenje svih sankcija povezanih s nuklearnim pitanjem.

               (5)

               Vijeće sigurnosti Ujedinjenih naroda 20. srpnja 2015. donijelo je Rezoluciju (RVSUN) 2231 (2015) o potpori ZSAP-u, pozivajući na njegovu punu provedbu na temelju rasporeda utvrđenog u ZSAP-u i omogućujući djelovanja u sukladnosti sa ZSAP-om.

               (6)

               RVSUN 2231 (2015) predviđa da se mjere uvedene rezolucijama 1696 (2006), 1737 (2006), 1747 (2007), 1803 (2008), 1835 (2008) i 1929 (2010) ne primjenjuju, pod određenim uvjetima, na aktivnosti država sudionica ZSAP-a ili država članica koje djeluju u koordinaciji s njima koje su izravno povezane s preinakom dviju kaskada u postrojenju Fordow radi proizvodnje stabilnih izotopa, izvozom iranskog obogaćenog uranija većim od 300 kilograma u zamjenu za prirodni uranij ili s osuvremenjivanjem reaktora Arak koje se temelji na dogovorenom idejnom projektu te naknadno na dogovorenom konačnom nacrtu tog reaktora.

               (7)

               Nadalje, RVSUN 2231 (2015) predviđa da se mjere uvedene RVSUN-om 1696 (2006), 1737 (2006), 1747 (2007), 1803 (2008), 1835 (2008) i 1929 (2010) ne primjenjuju u mjeri potrebnoj za obavljanje, pod određenim uvjetima, prijenosa i aktivnosti koji su povezani s provedbom određenih obveza povezanih s nuklearnim pitanjem utvrđenih u ZSAP-u, koji su potrebni za pripremu provedbe ZSAP-a ili koje je odredio Odbor Vijeća sigurnosti UN-a, osnovan u skladu s RVSUN-om 1737 (2006) kako bi bili usklađeni s ciljevima Rezolucije RVSUN 2231 (2015).

               (8)

               Potrebno je daljnje djelovanje Unije za provedbu određenih mjera predviđenih u ovoj Odluci.

               (9)

               Odluku 2010/413/ZVSP trebalo bi stoga na odgovarajući način izmijeniti,

         DONIJELO JE OVU ODLUKU:
   Članak 1.
   U Odluci 2010/413/ZVSP umeće se sljedeći članak:

      „Članak 26.b
      1.   Mjere uvedene ovom Odlukom ne primjenjuju se na opskrbu, prodaju ni prijenos artikala, materijala, opreme, robe i tehnologije ni na pružanje povezane tehničke pomoći, obuke, financijske pomoći, investicijskih, posredničkih ili drugih usluga, od strane država sudionica Zajedničkog sveobuhvatnog akcijskog plana (ZSAP) ili država članica UN-a koje djeluju u koordinaciji s njima, koji izravno povezani s:

                  (a)

                  preinakom dviju kaskada u postrojenju Fordow radi proizvodnje stabilnih izotopa;

                  (b)

                  izvozom iranskog obogaćenog uranija većim od 300 kilograma u zamjenu za prirodni uranij; ili

                  (c)

                  osuvremenjivanjem reaktora Arak koje se temelji na dogovorenom idejnom projektu te naknadno na dogovorenom konačnom nacrtu takvog reaktora.

            2.   Države članice koje obavljaju aktivnosti iz stavka 1. osiguravaju:

                  (a)

                  da su sve takve aktivnosti poduzete strogo u skladu sa ZSAP-om;

                  (b)

                  da obavijeste Odbor odnosno, kada bude konstituirana u skladu s ZSAP-om, Zajedničku komisiju ili druge države članice, prema potrebi, deset dana prije takvih aktivnosti;

                  (c)

                  da su ispunjeni zahtjevi, prema potrebi, navedeni u podstavku 22. točki (c) Rezolucije RVSUN 2231 (2015);

                  (d)

                  da su stekle pravo za obavljanje učinkovite provjere krajnjeg korištenja i lokacije krajnjeg korištenja za svaki isporučeni artikl te da mogu učinkovito obavljati tu provjeru; te

                  (e)

                  u slučaju isporučenih artikala, materijala, opreme, robe i tehnologije navedenih u podstavku 22. točki (e) Rezolucije RVSUN 2231 (2015), da će također obavijestiti Međunarodnu agenciju za atomsku energiju u roku od deset dana nakon isporuke, prodaje ili prijenosa.

            3.   Mjere uvedene ovom Odlukom ne primjenjuju se u mjeri potrebnoj za obavljanje prijenosa i aktivnosti, kako su Odbor ili nadležno tijelo u dotičnoj državi članici unaprijed odobrili na pojedinačnoj osnovi, prema potrebi, koji su:

                  (a)

                  izravno u vezi s provedbom aktivnosti povezanih s nuklearnim pitanjem navedenih u stavcima od 15.1 do 15.11 Priloga V. ZSAP-u;

                  (b)

                  potrebni za pripremu provedbe ZSAP-a; ili

                  (c)

                  za koje je Odbor odredio, prema potrebi, da su usklađeni s ciljevima Rezolucije RVSUN 2231 (2015).

            Dotična država članica obavješćuje ostale države članice o svakom odobrenju.”

   Članak 2.
   Ova Odluka stupa na snagu sljedećeg dana od dana objave u Službenom listu Europske unije.

      Sastavljeno u Bruxellesu 31. srpnja 2015.

            Za Vijeće

            Predsjednik

         J. ASSELBORN

      (1)  Odluka Vijeća 2010/413/ZVSP od 26. srpnja 2010. o mjerama ograničavanja protiv Irana i stavljanju izvan snage Zajedničkog stajališta 2007/140/ZVSP (SL L 195, 27.7.2010., str. 39.).


title: Odluka Vijeća 2014/74/ZVSP od 10. veljače 2014. o izmjeni Odluke 2013/255/ZVSP o mjerama ograničavanja protiv Sirije

text:
               11.2.2014

               HR

               Službeni list Europske unije

               L 40/63

         ODLUKA VIJEĆA 2014/74/ZVSP
   od 10. veljače 2014.
   o izmjeni Odluke 2013/255/ZVSP o mjerama ograničavanja protiv Sirije
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   uzimajući u obzir Odluku Vijeća 2013/255/ZVSP od 31. svibnja 2013. o mjerama ograničavanja protiv Sirije (1),
   budući da:

               (1)

               Vijeće je 31. svibnja 2013. donijelo Odluku 2013/255/ZVSP.

               (2)

               Potrebno je u Odluku 2013/255/ZVSP uvesti izuzeće od zamrzavanja imovine kako bi se omogućilo oslobađanje sredstava i gospodarskih izvora Središnje banke Sirije te subjekata u sirijskom državnom vlasništvu u svrhu izvršavanja plaćanja u ime Sirijske Arapske Republike Organizaciji za zabranu kemijskog oružja (OPCW) za aktivnosti povezane s OPCW-ovom misijom provjeravanja i uništavanjem sirijskog kemijskog oružja, a osobito Posebnom fondu za Siriju OPCW-a za aktivnosti povezane s potpunim uništenjem sirijskog kemijskog oružja izvan državnog područja Sirijske Arapske Republike.

               (3)

               Za provedbu određenih mjera potrebno je daljnje djelovanje Unije.

               (4)

               Odluku 2013/255/ZVSP trebalo bi stoga izmijeniti na odgovarajući način,

         DONIJELO JE OVU ODLUKU:
   Članak 1.
   U članku 28. stavku 3. Odluke Vijeća 2013/255/ZVSP dodaje se sljedeća točka:

               „(h)

               namijenjeni Središnjoj banci Sirije ili subjektima u sirijskom državnom vlasništvu, navedenima u prilozima I. i II., u svrhu izvršavanja plaćanja u ime Sirijske Arapske Republike OPCW-u za aktivnosti povezane s OPCW-ovom misijom provjeravanja i uništavanjem sirijskog kemijskog oružja, a osobito Posebnom fondu za Siriju OPCW-a za aktivnosti povezane s potpunim uništenjem sirijskog kemijskog oružja izvan državnog područja Sirijske Arapske Republike.”

         Članak 2.
   Ova Odluka stupa na snagu na dan objave u Službenom listu Europske unije.

      Sastavljeno u Bruxellesu 10. veljače 2014.

            Za Vijeće

            Predsjednica

         C. ASHTON

      (1)  SL L 147, 1.6.2013., str. 14.


title: Odluka Vijeća od 9. travnja 2014. o izmjeni priloga I., II. i III. Odluci 2011/432/EU o odobrenju, u ime Europske unije, Haške konvencije od 23. studenoga 2007. o međunarodnoj naplati tražbina za uzdržavanje djece i drugih oblika obiteljskog uzdržavanja

text:
               16.4.2014

               HR

               Službeni list Europske unije

               L 113/1

         ODLUKA VIJEĆA
   od 9. travnja 2014.
   o izmjeni priloga I., II. i III. Odluci 2011/432/EU o odobrenju, u ime Europske unije, Haške konvencije od 23. studenoga 2007. o međunarodnoj naplati tražbina za uzdržavanje djece i drugih oblika obiteljskog uzdržavanja
   (2014/218/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 81. stavak 3. prvi podstavak, u vezi s člankom 218. stavkom 6. drugim podstavkom točkom (b) i člankom 218. stavkom 8. drugim podstavkom prvom rečenicom,
   uzimajući u obzir prijedlog Europske komisije,
   uzimajući u obzir mišljenje Europskog parlamenta (1),
   budući da:

               (1)

               Prilog I. Odluci Vijeća 2011/432/EU (2) sadrži izjave koje Unija daje u trenutku odobrenja Haške konvencije od 23. studenoga 2007. o međunarodnoj naplati tražbina za uzdržavanje djece i drugih oblika obiteljskog uzdržavanja („Konvencija”) u skladu s njezinim člankom 63.

               (2)

               U Prilogu II. Odluci 2011/432/EU naznačena je rezerva koju Unija stavlja u trenutku odobrenja Konvencije u skladu s njezinim člankom 62.

               (3)

               U Prilogu III. Odluci 2011/432/EU naznačene su izjave koje Unija daje u trenutku odobrenja Konvencije u skladu s njezinim člankom 63.

               (4)

               Potrebno je izmijeniti priloge I., II. i III. Odluci 2011/432/EU prije nego što Unija položi svoju ispravu o odobrenju Konvencije zbog pristupanja Hrvatske Uniji 1. srpnja 2013. i zbog obavijesti od strane nekih država članica o izmjenama rezervi i izjava u vezi s njima.

               (5)

               Ujedinjena Kraljevina i Irska sudjeluju u donošenju i primjeni ove Odluke.

               (6)

               U skladu s člancima 1. i 2. Protokola br. 22 o stajalištu Danske, priloženog Ugovoru o Europskoj uniji i Ugovoru o funkcioniranju Europske unije, Danska ne sudjeluje u donošenju ove Odluke, ona za nju nije obvezujuća niti se na nju primjenjuje,

         DONIJELO JE OVU ODLUKU:
   Članak 1.
   Odluka 2011/432/EU mijenja se kako slijedi:

               1.

               Prilog I. zamjenjuje se tekstom iz Priloga I. ovoj Odluci.

               2.

               Prilog II. zamjenjuje se tekstom iz Priloga II. ovoj Odluci.

               3.

               Prilog III. zamjenjuje se tekstom iz Priloga III. ovoj Odluci.

         Članak 2.
   Ova Odluka stupa na snagu na dan donošenja.

      Sastavljeno u Bruxellesu 9. travnja 2014.

            Za Vijeće

            Predsjednik

         D. KOURKOULAS

      (1)  Mišljenje od 17. travnja 2013. (još nije objavljeno u Službenom listu).

      (2)  Odluka Vijeća od 9. lipnja 2011. o odobrenju, u ime Europske unije, Haške konvencije od 23. studenoga 2007. o međunarodnoj naplati tražbina za uzdržavanje djece i drugim oblicima obiteljskog uzdržavanja (SL L 192, 22.7.2011., str. 39.).

      PRILOG I.

            „PRILOG I.

               Izjave Europske unije u trenutku odobrenja Haške konvencije od 23. studenoga 2007. o međunarodnoj naplati tražbina za uzdržavanje djece i drugih oblika obiteljskog uzdržavanja (‚Konvencija’) u skladu s njezinim člankom 63.

            A.   IZJAVA IZ ČLANKA 59. STAVKA 3. KONVENCIJE O NADLEŽNOSTI EUROPSKE UNIJE NAD PITANJIMA UREĐENIMA KONVENCIJOM

                        1.

                        Europska unija izjavljuje da izvršava nadležnost nad svim pitanjima uređenima Konvencijom. Konvencija obvezuje države članice na temelju njezinog odobrenja od strane Europske unije.

                        2.

                        Članice Europske unije su Kraljevina Belgija, Republika Bugarska, Češka Republika, Kraljevina Danska, Savezna Republika Njemačka, Republika Estonija, Irska, Helenska Republika, Kraljevina Španjolska, Francuska Republika, Republika Hrvatska, Talijanska Republika, Republika Cipar, Republika Latvija, Republika Litva, Veliko Vojvodstvo Luksemburg, Mađarska, Republika Malta, Kraljevina Nizozemska, Republika Austrija, Republika Poljska, Portugalska Republika, Rumunjska, Republika Slovenija, Slovačka Republika, Republika Finska, Kraljevina Švedska i Ujedinjena Kraljevina Velike Britanije i Sjeverne Irske.

                        3.

                        Međutim, ova se izjava ne primjenjuje na Kraljevinu Dansku, u skladu s člancima 1. i 2. Protokola (br. 22) o stajalištu Danske, koji je priložen Ugovoru o Europskoj uniji i Ugovoru o funkcioniranju Europske unije.

                        4.

                        Ova se izjava ne primjenjuje na područja država članica na koja se ne primjenjuje Ugovor o funkcioniranju Europske unije (vidjeti članak 355. tog Ugovora) i ne dovodi u pitanje akte ili stajališta koje dotične države članice mogu usvojiti u skladu s Konvencijom u ime i u interesu tih područja.

                        5.

                        Primjena Konvencije u suradnji između središnjih tijela bit će odgovornost središnjih tijela svake pojedinačne države članice Europske unije. U skladu s tim, kad god središnje tijelo države ugovornice treba kontaktirati središnje tijelo države članice Europske unije, treba kontaktirati to središnje tijelo izravno. Države članice Europske unije, ako to smatraju prikladnim, također će sudjelovati u posebnim komisijama za koje je vjerojatno da će se baviti praćenjem primjene Konvencije.

                  B.   IZJAVA IZ ČLANKA 2. STAVKA 3. KONVENCIJE
            Europska unija izjavljuje da će proširiti primjenu poglavlja II. i III. Konvencije na obveze uzdržavanja između bračnih drugova i bivših bračnih drugova.”

      PRILOG II.

            „PRILOG II.

               Rezerva Europske unije u trenutku odobrenja Haške konvencije od 23. studenoga 2007. o međunarodnoj naplati tražbina za uzdržavanje djece i drugih oblika obiteljskog uzdržavanja (‚Konvencija’) u skladu s njezinim člankom 62.

            Europska unija stavlja sljedeću rezervu predviđenu u članku 44. stavku 3. Konvencije:
            Češka Republika, Republika Estonija, Helenska Republika, Republika Cipar, Republika Latvija, Republika Litva, Mađarska, Kraljevina Nizozemska, Republika Poljska, Republika Slovenija, Slovačka Republika, Kraljevina Švedska i Ujedinjena Kraljevina Velike Britanije i Sjeverne Irske protive se korištenju francuskog jezika u komunikaciji između središnjih tijela.
            Francuska Republika i Veliko Vojvodstvo Luksemburg protive se korištenju engleskog jezika u komunikaciji između središnjih tijela.”

      PRILOG III.

            „PRILOG III.

               Izjave Europske unije u trenutku odobrenja Haške konvencije od 23. studenoga 2007. o međunarodnoj naplati tražbina za uzdržavanje djece i drugih oblika obiteljskog uzdržavanja (‚Konvencija’) u skladu s njezinim člankom 63.

            1.   IZJAVE IZ ČLANKA 11. STAVKA 1. TOČKE (g) KONVENCIJE
            Europska unija izjavljuje da u državama članicama navedenima u nastavku zahtjev, osim zahtjeva na temelju članka 10. stavka 1. točke (a) i stavka 2. točke (a) Konvencije, uključuje podatke ili dokumente određene za svaku od navedenih država članica:

               Kraljevina Belgija:

                        —

                        Za zahtjeve na temelju članka 10. stavka 1. točaka (e) i (f) i stavka 2. točaka (b) i (c), cijeli tekst odluke ili odluka u ovjerenoj preslici ili preslikama.

               Češka Republika:

                        —

                        Punomoć koju je podnositelj zahtjeva dao središnjem tijelu u skladu s člankom 42.

               Savezna Republika Njemačka:

                        —

                        Državljanstvo i zvanje ili zanimanje vjerovnika i, ako je prikladno, ime i adresa njegovog zakonskog zastupnika.

                        —

                        Državljanstvo i zvanje ili zanimanje dužnika, u mjeri u kojoj su poznati vjerovniku.

                        —

                        U slučaju zahtjeva pružatelja usluga javnog prava koji traži ispunjenje tražbine iz prenesenog prava na uzdržavanje, ime i kontaktni podaci osobe čija je tražbina prenesena.

                        —

                        U slučaju indeksiranja izvršive tražbine, način izračuna indeksiranja i, u slučaju obveze plaćanja zakonskih kamata, stopa zakonskih kamata i datum od kojeg teku kamate.

               Kraljevina Španjolska:

                        —

                        Državljanstvo vjerovnika

                        —

                        Državljanstvo dužnika

                        —

                        Identifikacijski broj (osobna iskaznica ili putovnica) i vjerovnika i dužnika.

               Francuska Republika:

            Zahtjevima iz članka 10. stavka 1. točaka (e) i (f) i stavka 2. točaka (b) i (c) prilaže se odluka o uzdržavanju za koju se zahtijeva izmjena.

               Republika Hrvatska:

            I.   Zahtjev na temelju članka 10. stavka 1. točke (b)

                        1.

                        Zahtjev za izvršenje odluke donesene ili priznate u Republici Hrvatskoj kao zamoljenoj državi mora sadržavati:

                                    —

                                    podatke o sudu koji je donio odluku i datum donošenja odluke,

                                    —

                                    podatke o bankovnom računu vjerovnika (broj računa, naziv banke, IBAN).

                        2.

                        Ako je podnositelj zahtjeva maloljetna osoba, zahtjev mora potpisati njegov/njezin zakonski zastupnik.
                        Uz zahtjev za izvršenje odluke donesene ili priznate u Republici Hrvatskoj kao zamoljenoj državi treba biti priložena sljedeća dokumentacija:

                                    —

                                    izvorna isprava ovršnog naslova odnosno izvorna sudska odluka ili ovjerena preslika sudske odluke s potvrdom ovršnosti,

                                    —

                                    detaljan popis zaostalih iznosa potraživanja,

                                    —

                                    u slučajevima indeksacije u ovršnom zahtjevu, metoda izračuna indeksacije i, u slučaju obveze plaćanja zakonske zatezne kamate, naznaka stope zakonske zatezne kamate i datum početka tijeka kamate po mjesecima,

                                    —

                                    podatci o bankovnom računu na koji se dosuđeni iznosi trebaju uplatiti odnosno uplaćivati,

                                    —

                                    službeni prijevod cjelokupne dokumentacije na hrvatski jezik od strane ovlaštenog tumača,

                                    —

                                    punomoć središnjem tijelu izdana od strane podnositelja u skladu s člankom 42. Konvencije.

                  II.   Zahtjevi na temelju članka 10. stavka 1. točaka (c) i (d)

                        1.

                        Zahtjev za donošenje odluke u Republici Hrvatskoj kao zamoljenoj državi mora sadržavati:

                                    —

                                    mjesečni iznos potraživanja s temelja uzdržavanja,

                                    —

                                    vrijeme za koje se uzdržavanje traži,

                                    —

                                    informacije o osobnom i socijalnom statusu podnositelja zahtjeva (djeteta i roditelja s kojim dijete živi),

                                    —

                                    informacije o osobnom i socijalnom statusu obveznika uzdržavanja – roditelja s kojim dijete ne živi, broj osoba koje obveznik još uzdržava, ako su podatci dostupni podnositelju zahtjeva.

                        2.

                        Zahtjev mora biti osobno potpisan od strane podnositelja, a ako je podnositelj zahtjeva maloljetna osoba, zahtjev mora potpisati njegov/njezin zakonski zastupnik.
                        Uz zahtjev za donošenje odluke u Republici Hrvatskoj kao zamoljenoj državi treba biti priložena sljedeća dokumentacija:

                                    —

                                    isprave kojima se dokazuje odnos roditelj-dijete; bračni ili izvanbračni status podnositelja zahtjeva i obveznika uzdržavanja; rodni list za dijete, ako se kao prethodno pitanje utvrđuje roditeljstvo,

                                    —

                                    isprava o prestanku braka,

                                    —

                                    odluka nadležnog tijela o skrbi za dijete odnosno odluka o povjeri djeteta,

                                    —

                                    isprava na temelju koje se vrši indeksacija iznosa uzdržavanja (ako je tako propisano u državi podnositeljici zahtjeva),

                                    —

                                    službeni prijevod cjelokupne dokumentacije na hrvatski jezik od strane ovlaštenog tumača,

                                    —

                                    punomoć središnjem tijelu izdana od strane podnositelja u skladu s člankom 42. Konvencije.

                  III.   Zahtjevi na temelju članka 10. stavka 1. točaka (e) i (f)

                        1.

                        Zahtjev za izmjenu odluke mora sadržavati:

                                    —

                                    naziv suda koji je donio odluku čija se izmjena traži ili tijela pred kojim je sklopljen sporazum o uzdržavanju,

                                    —

                                    datum donošenja odluke odnosno sklapanja sporazuma te broj odluke odnosno sporazuma,

                                    —

                                    ime i prezime stranaka u postupku te njihovi datumi rođenja,

                                    —

                                    promijenjene okolnosti na strani uzdržavane osobe, dužnika, vjerovnika i osobe koja skrbi o djetetu, uključujući i činjenicu da je donesena nova odluka ili sklopljen novi sporazum o skrbi o djetetu; promijenjeni troškovi života te druge okolnosti koje opravdavaju izmjenu odluke,

                                    —

                                    naznaka traženog mjesečnog iznosa,

                                    —

                                    podatci o bankovnom računu vjerovnika (broj računa, naziv banke, IBAN).

                        2.

                        Zahtjev mora biti osobno potpisan od strane podnositelja, a ako je podnositelj zahtjeva maloljetna osoba, zahtjev mora potpisati njegov/njezin zakonski zastupnik.
                        Uz zahtjev za izmjenu odluke treba biti priložena sljedeća dokumentacija:

                                    —

                                    izvorna isprava ovršnog naslova odnosno izvorna sudska odluka ili ovjerena preslika sudske odluke s potvrdom ovršnosti,

                                    —

                                    podatci o bankovnom računu na koji se dosuđeni iznosi trebaju uplatiti odnosno uplaćivati,

                                    —

                                    službeni prijevod cjelokupne dokumentacije na hrvatski jezik od strane ovlaštenog tumača,

                                    —

                                    punomoć središnjem tijelu izdana od strane podnositelja u skladu s člankom 42. Konvencije.

                  IV.   Zahtjevi na temelju članka 10. stavka 2. točaka (b) i (c)

                        1.

                        Zahtjev za izmjenu odluke mora sadržavati:

                                    —

                                    naziv suda koji je donio odluku čija se izmjena traži ili tijela pred kojim je sklopljen sporazum o uzdržavanju,

                                    —

                                    datum donošenja odluke i odnosno sklapanja sporazuma te broj odluke odnosno sporazuma,

                                    —

                                    ime i prezime stranaka u postupku te njihovi datumi rođenja,

                                    —

                                    promijenjene okolnosti na strani uzdržavane osobe, dužnika, vjerovnika i osobe koja skrbi o djetetu; uključujući i činjenicu da je donesena nova odluka ili sklopljen novi sporazum o skrbi o djetetu; promijenjeni troškovi života te druge okolnosti koje opravdavaju izmjenu odluke,

                                    —

                                    naznaka mjesečnog iznosa koji je uplaćivan do podnošenja zahtjeva i izmjena koja se traži.

                        2.

                        Zahtjev mora biti osobno potpisan od strane podnositelja.
                        Uz zahtjev za izmjenu odluke treba biti priložena sljedeća dokumentacija:

                                    —

                                    izvorna isprava ovršnog naslova odnosno izvorna sudska odluka ili ovjerena preslika sudske odluke s potvrdom ovršnosti,

                                    —

                                    službeni prijevod cjelokupne dokumentacije na hrvatski jezik od strane ovlaštenog tumača,

                                    —

                                    punomoć središnjem tijelu izdanu od strane podnositelja u skladu s člankom 42. Konvencije.

               Republika Latvija:

                        —

                        Zahtjev uključuje podatke utvrđene u odgovarajućim obrascima koje preporuča i objavljuje Haška konferencija o međunarodnom privatnom pravu i prilaže mu se potvrda o uplati državnog poreza u slučajevima kada podnositelj zahtjeva nije izuzet od plaćanja državnog poreza ili ne prima pravnu pomoć, kao i dokumenti koji potvrđuju podatke sadržane u zahtjevu.

                        —

                        Zahtjev uključuje osobni kod podnositelja zahtjeva (ako je dodijeljen u Republici Latviji) ili identifikacijski broj, ako je dodijeljen; osobni kod osobe protiv koje se podnosi zahtjev (ako je dodijeljen u Republici Latviji) ili identifikacijski broj, ako je dodijeljen; osobni kodovi (ako su dodijeljeni u Republici Latviji) ili identifikacijski brojevi, ako su dodijeljeni, svih osoba od kojih se traži uzdržavanje.

                        —

                        Uz zahtjeve iz članka 10. stavka 1. točaka (a), (b), (d) i (f) i stavka 2. točaka (a) i (c) Konvencije koji se ne odnose na tražbine za uzdržavanje djece (u smislu članka 15. Konvencije) prilaže se dokument koji pokazuje opseg u kojem je podnositelj zahtjeva dobio besplatnu pravnu pomoć u državi podrijetla, a koji sadrži podatke o vrsti i iznosu pravne pomoći koja je već zatražena te s naznakom koja će daljnja pravna pomoć biti potrebna.

                        —

                        Uz zahtjeve iz članka 10 stavka 1. točke (b) prilaže se dokument koji pokazuje koja je sredstva izvršenja podnositelj zahtjeva odabrao (postupci naplate pokretne imovine, sredstava i/ili nepokretne imovine dužnika).

                        —

                        Uz zahtjeve iz članka 10. stavka 1. točke (b) prilaže se dokument koji sadrži izračun duga.

                        —

                        Uz zahtjeve iz članka 10. stavka 1. točaka (c), (d), (e) i (f) i stavka 2. točaka (b) i (c) prilažu se dokumenti koji dokazuju podatke o financijskoj situaciji i troškovima vjerovnika i/ili dužnika.

               Republika Malta:

            I.   Zahtjev na temelju članka 10. stavka 1. točke (b)

                        1.

                        Zahtjev za izvršenje odluke uključuje:

                                    —

                                    naziv suda koji je donio presudu,

                                    —

                                    datum presude,

                                    —

                                    pojedinosti o državljanstvu vjerovnika i dužnika, i

                                    —

                                    zvanje ili zanimanje.

                        2.

                        Prilažu se sljedeći dokumenti:

                                    —

                                    ovjerena preslika presude zajedno s nalogom za njezino izvršenje,

                                    —

                                    detaljan popis neisplaćenih iznosa, u slučaju indeksiranja izvršive tražbine način izračuna indeksiranja i u slučaju obveze plaćanja zakonske kamate stopa zakonske kamate i datum od kojeg teku kamate,

                                    —

                                    podaci o bankovnom računu na koji bi trebalo prenijeti iznose nad kojima se provodi izvršenje,

                                    —

                                    preslika zahtjeva s prilozima, i

                                    —

                                    prijevod ovlaštenog tumača svih dokumenata na malteški jezik.

                  II.   Zahtjev na temelju članka 10. stavka 1. točaka (c) i (d)

            Uz zahtjev za donošenje odluke o dodjeli prava na uzdržavanje djeteta prilažu se sljedeći dokumenti:

                        —

                        mjesečni iznos za uzdržavanje djeteta za svakog vjerovnika, i

                        —

                        obrazloženje zahtjeva za odluku koje sadrži podatke o odnosu između vjerovnika i dužnika te financijsku situaciju zakonskog zastupnika vjerovnika i koje uključuje podatke koji se odnose na:

                                    i.

                                    troškove uzdržavanja: hranu, zdravlje, odjeću, smještaj i obrazovanje. (Napomena: ako se uzdržavanje djeteta traži za više od jednog djeteta, potrebno je priložiti podatke za svako dijete);

                                    ii.

                                    izvore i iznos mjesečnih prihoda roditelja koji skrbi o vjerovniku; i

                                    iii.

                                    mjesečne troškove roditelja koji skrbi o vjerovniku, a koji se odnose na vjerovnika.

                  III.   Zahtjev na temelju članka 10. stavka 1. točaka (e) i (f)

            Zahtjev za izmjenu odluke o dodjeli prava na uzdržavanje sadržava:

                        —

                        naziv suda koji je donio presudu, datum presude i podatke o strankama u postupku,

                        —

                        naznaku mjesečnog iznosa uzdržavanja koji se potražuje u ime svakog vjerovnika umjesto prethodno dodijeljenog uzdržavanja,

                        —

                        naznaku o promjeni okolnosti koja opravdava zahtjev za izmjenu iznosa uzdržavanja, i

                        —

                        popratnu dokumentaciju koja se mora navesti i priložiti zahtjevu (Napomena: ti dokumenti moraju biti izvornici ili ovjerene preslike).

                  IV.   Zahtjev na temelju članka 10. stavka 2. točaka (b) i (c)

            Zahtjev za izmjenu odluke o dodjeli prava na uzdržavanje sadržava:

                        —

                        naziv suda koji je donio presudu, datum presude i podatke o strankama u postupku,

                        —

                        naznaku mjesečnog iznosa uzdržavanja koji se potražuje u ime svakog vjerovnika umjesto prethodno dodijeljenog uzdržavanja,

                        —

                        naznaku o promjeni okolnosti koja opravdava zahtjev za izmjenu iznosa uzdržavanja, i

                        —

                        popratnu dokumentaciju koja se mora navesti i priložiti zahtjevu. (Napomena: ti dokumenti moraju biti izvornici ili ovjerene preslike).

               Republika Poljska:

            I.   Zahtjev na temelju članka 10. stavka 1. točke (b)

                        1.

                        Zahtjev za izvršenje odluke trebao bi sadržavati naziv suda koji je donio presudu, datum presude te imena i prezimena stranaka u postupku.

                        2.

                        Trebalo bi priložiti sljedeće dokumente:

                                    —

                                    izvornik izvršne isprave (ovjerena preslika presude zajedno s nalogom za njezino izvršenje),

                                    —

                                    detaljan popis neisplaćenih iznosa,

                                    —

                                    podatke o bankovnom računu na koji bi trebalo prenijeti iznose nad kojima se provodi izvršenje,

                                    —

                                    presliku zahtjeva s prilozima,

                                    —

                                    prijevod ovlaštenog tumača svih dokumenata na poljski jezik.

                        3.

                        Zahtjev, obrazloženje zahtjeva, popis neisplaćenih iznosa i podatke o financijskoj situaciji dužnika mora osobno potpisati vjerovnik ili više njih ili, u slučaju maloljetnika, njihov zakonski zastupnik.

                        4.

                        Ako vjerovnik nema u posjedu izvornik izvršne isprave, razlog se mora navesti u zahtjevu (npr. dokument je izgubljen ili uništen ili sud nije izdao izvršnu ispravu).

                        5.

                        U slučaju gubitka izvršne isprave, trebalo bi priložiti zahtjev za ponovno izdavanje izvršne isprave radi zamjene izgubljene isprave.

                  II.   Zahtjevi na temelju članka 10. stavka 1. točaka (c) i (d)

                        1.

                        Zahtjev za donošenje odluke kojom se dodjeljuje pravo na uzdržavanje djeteta trebao bi sadržavati naznaku mjesečnog iznosa koji na ime uzdržavanja djeteta potražuje svaki vjerovnik.

                        2.

                        Zahtjev i obrazloženje zahtjeva mora osobno potpisati vjerovnik ili više njih ili, u slučaju maloljetnika, njihov zakonski zastupnik.

                        3.

                        U obrazloženju zahtjeva za donošenje odluke potrebno je navesti sve činjenice koje opravdavaju zahtjev, a posebno podatke o:

                                    (a)

                                    odnosu između vjerovnika i dužnika: dijete (dijete iz braka/dijete koje je formalno priznao dužnik/očinstvo djeteta koje je utvrđeno u sudskom postupku), drugi srodnik, bračni drug, bivši bračni drug, u srodstvu;

                                    (b)

                                    financijskoj situaciji vjerovnika koji bi trebali sadržavati podatke o:

                                                —

                                                dobi, zdravlju i razini obrazovanja vjerovnika,

                                                —

                                                mjesečnim izdacima vjerovnika (hrana, odjeća, osobna higijena, prevencija, lijekovi, rehabilitacija, osposobljavanje, slobodno vrijeme, izvanredni izdaci itd.),

                                                —

                                                (ako se uzdržavanje djeteta traži za više od jedne osobe, gornji podaci trebali bi se navesti za svaku od tih osoba),

                                                —

                                                obrazovanju roditelja koji skrbi o maloljetnom vjerovniku, njegovoj stečenoj struci i stvarnom zanimanju,

                                                —

                                                izvorima i iznosima mjesečnih prihoda roditelja koji skrbi o vjerovniku,

                                                —

                                                mjesečnim izdacima roditelja koji skrbi o maloljetnom vjerovniku za uzdržavanje sebe i drugih osoba koje su osim vjerovnika ovisne o njegovu uzdržavanju;

                                    (c)

                                    financijskoj situaciji dužnika koji bi također trebali sadržavati podatke o obrazovanju dužnika, njegovoj stečenoj struci i stvarnom zanimanju.

                        4.

                        Trebalo bi naznačiti koje činjenice opisane u obrazloženju treba utvrditi izvođenjem dokaza (npr. čitanjem dokumenta na raspravi, saslušanjem jednog ili više svjedoka, saslušanjem vjerovnika ili njegova zakonskog zastupnika, saslušanjem dužnika itd.).

                        5.

                        Potrebno je naznačiti svaki traženi dokaz i sve podatke koji su sudu potrebni za izvođenje takvih dokaza.

                        6.

                        Dokumenti bi trebali biti u pisanom obliku i priloženi zahtjevu u izvorniku ili ovjerenoj preslici; dokumentima sastavljenima na stranom jeziku trebalo bi priložiti ovjereni prijevod na poljskom jeziku.

                        7.

                        Svjedoci: trebalo bi navesti ime, prezime i adresu svakog svjedoka.

                  III.   Zahtjev predviđen u članku 10. stavku 1. točkama (e) i (f)

                        1.

                        Zahtjev za izmjenu odluke o dodjeli prava na uzdržavanje mora sadržavati:

                                    (a)

                                    naziv suda koji je donio presudu, datum presude i imena i prezimena stranaka u postupku;

                                    (b)

                                    naznaku mjesečnog iznosa uzdržavanja koji se potražuje u ime svakog vjerovnika umjesto prethodno dodijeljenog uzdržavanja.

                        2.

                        U obrazloženjima u zahtjevu trebalo bi navesti promjenu okolnosti koja opravdava zahtjev za izmjenom iznosa uzdržavanja.

                        3.

                        Zahtjev i obrazloženje zahtjeva mora osobno potpisati vjerovnik ili više njih, ili, u slučaju maloljetnika, njihov zakonski zastupnik.

                        4.

                        Trebalo bi naznačiti koje činjenice opisane u obrazloženju treba utvrditi izvođenjem dokaza (npr. čitanjem dokumenta na raspravi, saslušanjem jednog ili više svjedoka, saslušanjem vjerovnika ili njegova zakonskog zastupnika, saslušanjem dužnika itd.).

                        5.

                        Potrebno je naznačiti svaki traženi dokaz i sve podatke koji su sudu potrebni za izvođenje takvih dokaza.

                        6.

                        Dokumenti bi trebali biti u pisanom obliku i priloženi zahtjevu u izvorniku ili ovjerenoj preslici; dokumentima sastavljenima na stranom jeziku trebalo bi priložiti ovjereni prijevod na poljskom jeziku.

                        7.

                        Svjedoci: trebalo bi navesti ime, prezime i adresu svakog svjedoka.

                  IV.   Zahtjev predviđen u članku 10. stavku 2. točkama (b) i (c)

                        1.

                        Zahtjev za izmjenu odluke o dodjeli prava na uzdržavanje mora sadržavati:

                                    (a)

                                    naziv suda koji je donio presudu, datum presude i imena i prezimena stranaka u postupku;

                                    (b)

                                    naznaku mjesečnog iznosa uzdržavanja koji se potražuje u ime svakog vjerovnika umjesto prethodno dodijeljenog uzdržavanja.

                        2.

                        U obrazloženjima u zahtjevu trebalo bi navesti promjenu okolnosti koja opravdava zahtjev za izmjenom iznosa uzdržavanja.

                        3.

                        Dužnik mora osobno potpisati zahtjev i obrazloženje zahtjeva.

                        4.

                        Trebalo bi naznačiti koje činjenice opisane u obrazloženju treba utvrditi izvođenjem dokaza (npr. čitanjem dokumenta na raspravi, saslušanjem jednog ili više svjedoka, saslušanjem vjerovnika ili njegova zakonskog zastupnika, saslušanjem dužnika itd.).

                        5.

                        Potrebno je naznačiti svaki traženi dokaz i sve podatke koji su sudu potrebni za izvođenje takvih dokaza.

                        6.

                        Dokumenti bi trebali biti u pisanom obliku i priloženi zahtjevu u izvorniku ili ovjerenoj preslici; dokumentima sastavljenima na stranom jeziku trebalo bi priložiti ovjereni prijevod na poljskom jeziku.

                        7.

                        Svjedoci: trebalo bi navesti ime, prezime i adresu svakog svjedoka.

               Portugalska Republika:

            I.   Zahtjev na temelju članka 10. stavka 1. točke (b)

            Zahtjevu za izvršenje odluke prilaže se, osim dokumenata iz članka 25., sljedeće:

                        1.

                        detaljan popis neisplaćenih iznosa, u slučaju indeksiranja izvršive tražbine način izračuna indeksiranja i u slučaju obveze plaćanja zakonske kamate stopa zakonske kamate i datum od kojeg teče obveza;

                        2.

                        potpune podatke o bankovnom računu na koji se moraju prenijeti iznosi.

                  II.   Zahtjev na temelju članka 10. stavka 1. točaka (c) i (d)

            Uz zahtjev za donošenje odluke o dodjeli prava na uzdržavanje djeteta, u smislu članka 15., prilažu se sljedeći dokumenti:

                        1.

                        mjesečni iznos za uzdržavanje djeteta za svakog vjerovnika;

                        2.

                        obrazloženje zahtjeva za donošenje odluke u kojem se moraju iskazati sve činjenice koje podupiru zahtjev i u kojem se pružaju informacije o:

                                    (a)

                                    odnosu između vjerovnika i dužnika: dijete (dijete iz braka/dijete koje je formalno priznao dužnik/očinstvo djeteta koje je utvrđeno u sudskom postupku), uključujući podnošenje potvrde kojom se dokazuje roditeljstvo/usvajanje;

                                    (b)

                                    financijskoj situaciji zakonskog zastupnika vjerovnika ili više njih (roditelj ili skrbnik), uz prikaz podataka o:

                                                —

                                                mjesečnim troškovima uzdržavanja: hrana, zdravlje, odjeća, obrazovanje (ako se uzdržavanje djeteta traži za više od jedne osobe koja ostvaruje prava, gornji podaci trebali bi se navesti za svaku od tih osoba);

                                                —

                                                izvorima i iznosu mjesečnih prihoda roditelja koji skrbi o vjerovniku;

                                                —

                                                mjesečnim izdacima roditelja koji skrbi o maloljetnom vjerovniku za uzdržavanje sebe i drugih osoba koje su ovisne o njegovu uzdržavanju;

                        3.

                        zahtjev i obrazloženje zahtjeva, koje osobno potpisuje vjerovnik ili više njih ili, u slučaju maloljetnika, njihov zakonski zastupnik.

                  III.   Zahtjev na temelju članka 10. stavka 1. točaka (e) i (f)

            Zahtjev za izmjenu odluke o dodjeli prava na uzdržavanje sadržava:

                        1.

                        naziv suda koji je donio presudu, datum presude i podatke o strankama u postupku;

                        2.

                        naznaku mjesečnog iznosa uzdržavanja koji se potražuje u ime svakog vjerovnika umjesto prethodno dodijeljenog uzdržavanja;

                        3.

                        u svojem obrazloženju naznaku o promjeni okolnosti koja opravdava zahtjev za izmjenu iznosa uzdržavanja;

                        4.

                        popratnu dokumentaciju koju bi trebalo navesti i priložiti zahtjevu – u izvorniku ili ovjerenoj preslici;

                        5.

                        zahtjev i obrazloženje zahtjeva, vlastoručni potpis vjerovnika ili više njih ili, u slučaju maloljetnika, njihova zakonskog zastupnika.

                  IV.   Zahtjev na temelju članka 10. stavka 2. točaka (b) i (c)

            Zahtjev za izmjenu odluke o dodjeli prava na uzdržavanje (koji podnosi dužnik) sadržava:

                        1.

                        naziv suda koji je donio presudu, datum presude i podatke o strankama u postupku;

                        2.

                        naznaku mjesečnog iznosa uzdržavanja koji se potražuje u ime svakog vjerovnika umjesto prethodno dodijeljenog uzdržavanja;

                        3.

                        u svojem obrazloženju naznaku o promjeni okolnosti koja opravdava zahtjev za izmjenu iznosa uzdržavanja;

                        4.

                        popratnu dokumentaciju koju bi trebalo navesti i priložiti zahtjevu – u izvorniku ili ovjerenoj preslici;

                        5.

                        zahtjev i obrazloženje zahtjeva, vlastoručni potpis dužnika ili više njih.

               Slovačka Republika:

                        —

                        Podaci o državljanstvu svih uključenih stranaka.

               Ujedinjena Kraljevina Velike Britanije i Sjeverne Irske:

               Zahtjev na temelju članka 10. stavka 1. točke (b)

               Engleska i Wales

            Izvornik i/ili ovjerena preslika odluke; potvrda o izvršivosti; izjava o neisplaćenim iznosima; dokument kojim se potvrđuje da se dužnik pojavio na prvotnoj raspravi, a ako nije, dokument kojim se potvrđuje da je dužnik dostavom bio obaviješten o tom postupku ili da je bio obaviješten o prvotnoj odluci i da mu je bila dana mogućnost obrane ili žalbe; izjava o tome gdje se nalazi dužnik – boravište i mjesto rada; izjava o identifikaciji dužnika; fotografija dužnika, ako je dostupna, dokument iz kojeg je vidljivo u kojem se opsegu podnositelj zahtjeva koristio besplatnom pravnom pomoći; ovjerena preslika potvrde o rođenju ili potvrde o posvojenju djeteta odnosno djece, ako postoji; potvrda iz škole/fakulteta, ako postoji; ovjerena preslika potvrde o braku, ako postoji. Ovjerena preslika odluke ili druga isprava koja dokazuje prestanak braka ili drugog odnosa, ako postoji.

               Škotska

            Izvornik i/ili ovjerena preslika odluke; potvrda o izvršivosti; izjava o neisplaćenim iznosima; dokument kojim se potvrđuje da se dužnik pojavio na prvotnoj raspravi, a ako nije, dokument kojim se potvrđuje da je dužnik bio obaviješten o tom postupku ili da je bio obaviješten o prvotnoj odluci i da mu je bila dana mogućnost žalbe; izjava o tome gdje se nalazi dužnik, izjava o identifikaciji dužnika; fotografija dužnika, ako je dostupna, ovjerena preslika potvrde o rođenju ili potvrde o posvojenju djeteta odnosno djece, ako postoji; potvrda iz škole/fakulteta, ako postoji.

               Sjeverna Irska

            Izvornik i/ili ovjerena preslika odluke; potvrda o izvršivosti; izjava o neisplaćenim iznosima; dokument kojim se potvrđuje da se dužnik pojavio na prvotnoj raspravi, a ako nije, dokument kojim se potvrđuje da je dužnik bio obaviješten o tom postupku ili da je bio obaviješten o prvotnoj odluci i da mu je bila dana mogućnost žalbe; izjava o tome gdje se nalazi dužnik – boravište i mjesto rada; izjava o identifikaciji dužnika; fotografija dužnika, ako je dostupna, dokument iz kojeg je vidljivo u kojem se opsegu podnositelj zahtjeva koristio besplatnom pravnom pomoći; ovjerena preslika potvrde o rođenju ili potvrde o posvojenju djeteta odnosno djece, ako postoji; potvrda iz škole/fakulteta, ako postoji; ovjerena preslika potvrde o braku, ako postoji.

               Zahtjev na temelju članka 10. stavka 1. točke (c)

               Engleska i Wales

            Dokumenti relevantni za financijsku situaciju – prihodi/izdaci/imovina; izjava o tome gdje se nalazi branjenik – boravište i mjesto rada; izjava o identifikaciji branjenika; fotografija branjenika, ako je dostupna; ovjerena preslika potvrde o rođenju ili potvrde o posvojenju djeteta odnosno djece, ako postoji; potvrda iz škole/fakulteta, ako postoji; ovjerena preslika potvrde o braku, ako postoji; ovjerena preslika odluke ili druga isprava koja dokazuje prestanak braka ili drugog odnosa, ako postoji. Preslika bilo koje relevantne sudske odluke; zahtjev za pravnu pomoć; dokument koji dokazuje roditeljstvo, ako postoji; bilo koji drugi dokumenti određeni u članku 16. stavku 3., članku 25. stavku 1. točkama (a), (b) i (d) te stavku 3. točki (b) i članku 30. stavku 3., ako je potrebno.

               Škotska

            Dokumenti relevantni za financijsku situaciju – prihodi/izdaci/imovina; izjava o tome gdje se nalazi branjenik; izjava o identifikaciji branjenika; fotografija branjenika, ako je dostupna; ovjerena preslika potvrde o rođenju ili potvrde o posvojenju djeteta odnosno djece, ako postoji; potvrda iz škole/fakulteta, ako postoji; ovjerena preslika potvrde o braku, ako postoji; zahtjev za pravnu pomoć; dokument koji dokazuje roditeljstvo, ako postoji.

               Sjeverna Irska

            Dokumenti relevantni za financijsku situaciju – prihodi/izdaci/imovina; izjava o tome gdje se nalazi branjenik – boravište i mjesto rada; izjava o identifikaciji branjenika; fotografija branjenika, ako je dostupna; ovjerena preslika potvrde o rođenju ili potvrde o posvojenju djeteta odnosno djece, ako postoji; potvrda iz škole/fakulteta, ako postoji; ovjerena preslika potvrde o braku, ako postoji; ovjerena preslika uvjetne odluke Decree Nisi (potvrda o privremenom razvodu braka), ako postoji; preslika bilo koje relevantne sudske odluke; zahtjev za pravnu pomoć; dokument koji dokazuje roditeljstvo, ako postoji; bilo koji drugi dokumenti određeni u članku 16. stavku 3., članku 25. stavku 1. točkama (a), (b) i (d) te stavku 3. točki (b) i članku 30. stavku 3., ako je potrebno.

               Zahtjev na temelju članka 10. stavka 1. točke (d)

               Engleska i Wales

            Ovjerena preslika odluke relevantne za članak 20. ili članak 22. točku (b) ili (e) zajedno s dokumentima relevantnima za donošenje te odluke; dokument iz kojeg je vidljivo u kojem se opsegu podnositelj zahtjeva koristio besplatnom pravnom pomoći; dokumenti relevantni za financijsku situaciju – prihodi/izdaci/imovina; izjava o tome gdje se nalazi branjenik – boravište i mjesto rada; izjava o identifikaciji branjenika; fotografija branjenika, ako je dostupna; ovjerena preslika potvrde o rođenju ili potvrde o posvojenju djeteta odnosno djece, ako postoji; potvrda iz škole/fakulteta, ako postoji; ovjerena preslika potvrde o braku, ako postoji; ovjerena preslika odluke ili druga isprava koja dokazuje prestanak braka ili drugog odnosa, ako postoji. Preslika bilo koje relevantne sudske odluke; dokument koji dokazuje roditeljstvo, ako postoji; bilo koji drugi dokumenti određeni u članku 16. stavku 3., članku 25. stavku 1. točkama (a), (b) i (d) te stavku 3. točki (b) i članku 30. stavku 3., ako je potrebno.

               Škotska

            Isto kao gore za članak 10. stavak 1. točku (c).

               Sjeverna Irska

            Ovjerena preslika odluke relevantne za članak 20. ili članak 22. točku (b) ili (e) zajedno s dokumentima relevantnim za donošenje te odluke; dokument iz kojeg je vidljivo u kojem se opsegu podnositelj zahtjeva koristio besplatnom pravnom pomoći; dokumenti relevantni za financijsku situaciju – prihodi/izdaci/imovina; izjava o tome gdje se nalazi branjenik – boravište i mjesto rada; izjava o identifikaciji branjenika; fotografija branjenika, ako je dostupna; ovjerena preslika potvrde o rođenju ili potvrde o posvojenju djeteta odnosno djece, ako postoji; potvrda iz škole/fakulteta, ako postoji; ovjerena preslika potvrde o braku, ako postoji; ovjerena preslika uvjetne odluke Decree Nisi (potvrda o privremenom razvodu braka), ako postoji; preslika bilo koje relevantne sudske odluke; dokument koji dokazuje roditeljstvo, ako postoji; bilo koji drugi dokumenti određeni u članku 16. stavku 3., članku 25. stavku 1. točkama (a), (b) i (d) te stavku 3. točki (b) i članku 30. stavku 3., ako je potrebno.

               Zahtjev na temelju članka 10. stavka 1. točke (e)

               Engleska i Wales

            Preslika odluke koju treba izmijeniti; dokumenti relevantni za financijsku situaciju podnositelja zahtjeva/branjenika – prihodi/izdaci/imovina; zahtjev za pravnu pomoć; ovjerena preslika potvrde o rođenju ili potvrde o posvojenju djeteta odnosno djece, ako postoji; potvrda iz škole/fakulteta, ako postoji; dokumenti relevantni za promjenu situacije djeteta odnosno djece; dokumenti relevantni za bračni status podnositelja zahtjeva/branjenika, ako postoje; preslika bilo koje relevantne sudske odluke; bilo koji drugi dokumenti određeni u članku 16. stavku 3., članku 25. stavku 1. točkama (a), (b) i (d) te stavku 3. točki (b) i članku 30. stavku 3., ako je potrebno. Pisana izjava da su se obje stranke pojavile u postupku, a ako se pojavio samo podnositelj zahtjeva, izvornik ili ovjerena preslika dokumenta koji dokazuje izvršenu dostavu obavijesti o postupku drugoj stranci.

               Škotska

            Preslika odluke koju treba izmijeniti; dokumenti relevantni za financijsku situaciju podnositelja zahtjeva/branjenika – prihodi/izdaci/imovina; zahtjev za pravnu pomoć; potvrda iz škole/fakulteta, ako postoji; dokumenti relevantni za promjenu situacije djeteta odnosno djece.

               Sjeverna Irska

            Preslika odluke koju treba izmijeniti; dokumenti relevantni za financijsku situaciju podnositelja zahtjeva/branjenika – prihodi/izdaci/imovina; zahtjev za pravnu pomoć; ovjerena preslika potvrde o rođenju ili potvrde o posvojenju djeteta odnosno djece, ako postoji; potvrda iz škole/fakulteta, ako postoji; dokumenti relevantni za promjenu situacije djeteta odnosno djece; dokumenti relevantni za bračni status podnositelja zahtjeva/branjenika, ako postoje; preslika bilo koje relevantne sudske odluke; bilo koji drugi dokumenti određeni u članku 16. stavku 3., članku 25. stavku 1. točkama (a), (b) i (d) te stavku 3. točki (b) i članku 30. stavku 3., ako je potrebno.

               Zahtjev na temelju članka 10. stavka 1. točke (f)

               Engleska i Wales

            Izvornik i/ili ovjerena preslika odluke koju treba izmijeniti; dokument kojim se potvrđuje da se dužnik pojavio na prvotnoj raspravi, a ako nije, dokument kojim se potvrđuje da je dužnik bio obaviješten o tom postupku ili da je bio obaviješten o prvotnoj odluci i da mu je bila dana mogućnost žalbe; dokument iz kojeg je vidljivo u kojem se opsegu podnositelj zahtjeva koristio besplatnom pravnom pomoći; dokumenti relevantni za financijsku situaciju podnositelja zahtjeva/branjenika – prihodi/izdaci/imovina; potvrda o izvršivosti; ovjerena preslika potvrde o rođenju ili potvrde o posvojenju djeteta odnosno djece, ako postoji; potvrda iz škole/fakulteta, ako postoji; dokumenti relevantni za promjenu situacije djeteta odnosno djece; ovjerena preslika potvrde o braku, ako postoji; ovjerena preslika odluke ili druga isprava koja dokazuje prestanak braka ili drugog odnosa, ako postoji; dokumenti relevantni za bračni status podnositelja zahtjeva/branjenika, ako postoje; preslika bilo koje relevantne sudske odluke; izjava o tome gdje se nalazi dužnik – boravište i mjesto rada; izjava o identifikaciji dužnika; fotografija dužnika, ako je dostupna; bilo koji drugi dokumenti određeni u članku 16. stavku 3., članku 25. stavku 1. točkama (a), (b) i (d) te stavku 3. točki (b) i članku 30. stavku 3., ako je potrebno. Pisana izjava da su se obje stranke pojavile u postupku, a ako se pojavio samo podnositelj zahtjeva, izvornik ili ovjerena preslika dokumenta koji dokazuje izvršenu dostavu obavijesti o postupku drugoj stranci.

               Škotska

            Izvornik i/ili ovjerena preslika odluke koju treba izmijeniti; dokument kojim se potvrđuje da je dužnik bio obaviješten o tom postupku ili da je bio obaviješten o prvotnoj odluci i da mu je bila dana mogućnost žalbe; dokument iz kojeg je vidljivo u kojem se opsegu podnositelj zahtjeva koristio besplatnom pravnom pomoći; dokumenti relevantni za financijsku situaciju podnositelja zahtjeva/branjenika – prihodi/izdaci/imovina; potvrda o izvršivosti; potvrda iz škole/fakulteta, ako postoji; dokumenti relevantni za promjenu situacije djeteta odnosno djece; dokumenti relevantni za bračni status podnositelja zahtjeva/branjenika, ako postoje; izjava o tome gdje se nalazi dužnik; izjava o identifikaciji dužnika; fotografija dužnika, ako je dostupna.

               Sjeverna Irska

            Izvornik i/ili ovjerena preslika odluke koju treba izmijeniti; dokument kojim se potvrđuje da se dužnik pojavio na prvotnoj raspravi, a ako nije, dokument kojim se potvrđuje da je dužnik bio obaviješten o tom postupku ili da je bio obaviješten o prvotnoj odluci i da mu je bila dana mogućnost žalbe; dokument iz kojeg je vidljivo u kojem se opsegu podnositelj zahtjeva koristio besplatnom pravnom pomoći; dokumenti relevantni za financijsku situaciju podnositelja zahtjeva/branjenika – prihodi/izdaci/imovina; potvrda o izvršivosti; ovjerena preslika potvrde o rođenju ili potvrde o posvojenju djeteta odnosno djece, ako postoji; potvrda iz škole/fakulteta, ako postoji; dokumenti relevantni za promjenu situacije djeteta odnosno djece; ovjerena preslika potvrde o braku, ako postoji; ovjerena preslika uvjetne odluke Decree Nisi (potvrda o privremenom razvodu braka), ako postoji; dokumenti relevantni za bračni status podnositelja zahtjeva/branjenika, ako postoje; preslika bilo koje relevantne sudske odluke; izjava o tome gdje se nalazi dužnik – boravište i mjesto rada; izjava o identifikaciji dužnika; fotografija dužnika, ako je dostupna; bilo koji drugi dokumenti određeni u članku 16. stavku 3., članku 25. stavku 1. točkama (a), (b) i (d) te stavku 3. točki (b) i članku 30. stavku 3., ako je potrebno.

               Zahtjev na temelju članka 10. stavka 2. točke (b)

               Engleska i Wales

            Preslika odluke koju treba izmijeniti; dokumenti relevantni za financijsku situaciju podnositelja zahtjeva/branjenika – prihodi/izdaci/imovina; zahtjev za pravnu pomoć, potvrda iz škole/fakulteta, ako postoji; dokumenti relevantni za promjenu situacije djeteta odnosno djece; dokumenti relevantni za bračni status podnositelja zahtjeva/branjenika, ako postoje; preslika bilo koje relevantne sudske odluke; bilo koji drugi dokumenti određeni u članku 16. stavku 3., članku 25. stavku 1. točkama (a), (b) i (d) te stavku 3. točki (b) i članku 30. stavku 3., ako je potrebno.

               Škotska

            Preslika odluke koju treba izmijeniti; dokumenti relevantni za financijsku situaciju podnositelja zahtjeva/branjenika – prihodi/izdaci/imovina; zahtjev za pravnu pomoć; potvrda iz škole/fakulteta, ako postoji; dokumenti relevantni za promjenu situacije djeteta odnosno djece.

               Sjeverna Irska

            Preslika odluke koju treba izmijeniti; dokumenti relevantni za financijsku situaciju podnositelja zahtjeva/branjenika – prihodi/izdaci/imovina; zahtjev za pravnu pomoć, potvrda iz škole/fakulteta, ako postoji; dokumenti relevantni za promjenu situacije djeteta odnosno djece; dokumenti relevantni za bračni status podnositelja zahtjeva/branjenika, ako postoje; preslika bilo koje relevantne sudske odluke; bilo koji drugi dokumenti određeni u članku 16. stavku 3., članku 25. stavku 1. točkama (a), (b) i (d) te stavku 3. točki (b) i članku 30. stavku 3., ako je potrebno.

               Zahtjev na temelju članka 10. stavka 2. točke (c)

               Engleska i Wales

            Izvornik i/ili ovjerena preslika odluke koju treba izmijeniti; potvrda o izvršivosti; dokument iz kojeg je vidljivo u kojem se opsegu podnositelj zahtjeva koristio besplatnom pravnom pomoći; dokumenti relevantni za financijsku situaciju podnositelja zahtjeva/branjenika – prihodi/izdaci/imovina; ovjerena preslika potvrde o rođenju ili potvrde o posvojenju djeteta odnosno djece, ako postoji; potvrda iz škole/fakulteta, ako postoji; dokumenti relevantni za promjenu situacije djeteta odnosno djece; ovjerena preslika potvrde o braku, ako postoji; ovjerena preslika odluke ili druga isprava koja dokazuje prestanak braka ili drugog odnosa; ako postoji; dokumenti relevantni za bračni status podnositelja zahtjeva/branjenika, ako postoje; preslika bilo koje relevantne sudske odluke; izjava o tome gdje se nalazi vjerovnik – boravište i mjesto rada; izjava o identifikaciji vjerovnika; fotografija vjerovnika, ako je dostupna; bilo koji drugi dokumenti određeni u članku 16. stavku 3., članku 25. stavku 1. točkama (a), (b) i (d) te stavku 3. točki (b) i članku 30. stavku 3., ako je potrebno.

               Škotska

            Izvornik i/ili ovjerena preslika odluke koju treba izmijeniti; dokument iz kojeg je vidljivo u kojem opsegu se podnositelj zahtjeva koristio besplatnom pravnom pomoći; dokumenti relevantni za financijsku situaciju podnositelja zahtjeva/branjenika – prihodi/izdaci/imovina; potvrda iz škole/fakulteta, ako postoji; dokumenti relevantni za promjenu financijske situacije podnositelja zahtjeva; izjava o tome gdje se nalazi vjerovnik; izjava o identifikaciji vjerovnika; fotografija vjerovnika, ako je dostupna.

               Sjeverna Irska

            Izvornik i/ili ovjerena preslika odluke koju treba izmijeniti; potvrda o izvršivosti; dokument iz kojeg je vidljivo u kojem se opsegu podnositelj zahtjeva koristio besplatnom pravnom pomoći; dokumenti relevantni za financijsku situaciju podnositelja zahtjeva/branjenika – prihodi/izdaci/imovina; ovjerena preslika potvrde o rođenju ili potvrde o posvojenju djeteta odnosno djece, ako postoji; potvrda iz škole/fakulteta, ako postoji; dokumenti relevantni za promjenu situacije djeteta odnosno djece; ovjerena preslika potvrde o braku, ako postoji; ovjerena preslika uvjetne odluke Decree Nisi (potvrda o privremenom razvodu braka), ako postoji; dokumenti relevantni za bračni status podnositelja zahtjeva/branjenika, ako postoje; preslika bilo koje relevantne sudske odluke; izjava o tome gdje se nalazi vjerovnik – boravište i mjesto rada; izjava o identifikaciji vjerovnika; fotografija vjerovnika, ako je dostupna; bilo koji drugi dokumenti određeni u članku 16. stavku 3., članku 25. stavku 1. točkama (a), (b) i (d) te stavku 3. točki (b) i članku 30. stavku 3., ako je potrebno.

               Općenito

            Za zahtjeve na temelju članka 10., uključujući članak 10. stavak 1. točku (a) i članak 10. stavak 2. točku (a), središnje tijelo Engleske i Walesa željelo bi primiti tri primjerka svakog dokumenta, zajedno s prijevodima na engleski jezik (ako je potrebno).
            Za zahtjeve na temelju članka 10., uključujući članak 10. stavak 1. točku (a) i članak 10. stavak 2. točku (a), središnje tijelo Sjeverne Irske željelo bi primiti tri primjerka svakog dokumenta, zajedno s prijevodima na engleski jezik.
            2.   IZJAVE IZ ČLANKA 44. STAVKA 1. KONVENCIJE
            Europska unija izjavljuje da države članice navedene u nastavku prihvaćaju zahtjeve i popratne dokumente prevedene, pored njihovog službenog jezika, na jezike određene za svaku od navedenih država članica:

                        Češka Republika: slovački

                        Republika Estonija: engleski

                        Republika Cipar: engleski

                        Republika Litva: engleski

                        Republika Malta: engleski

                        Slovačka Republika: češki

                        Republika Finska: engleski

                  3.   IZJAVE IZ ČLANKA 44. STAVKA 2. KONVENCIJE
            Europska unija izjavljuje da se u Kraljevini Belgiji dokumenti izrađuju ili prevode na francuski, nizozemski ili njemački jezik, ovisno o dijelu državnog područja Belgije u kojem se dokumenti trebaju podnijeti.
            Podaci o tome koji se jezik treba upotrebljavati u određenom dijelu državnog područja Belgije mogu se naći u priručniku tijela za zaprimanje sastavljenom na temelju Uredbe (EZ) br. 1393/2007 Europskog parlamenta i Vijeća od 13. studenoga 2007. o dostavi, u državama članicama, sudskih i izvansudskih pismena u građanskim ili trgovačkim stvarima (dostava pismena) (1). Taj je priručnik dostupan na internetskoj stranici http://ec.europa.eu/justice_home/judicialatlascivil/html/index_en.htm
            Kliknuti na:
            ‚Dostava pismena (Uredba 1393/2007)’/‚Dokumenti’/‚Priručnik’/‚Belgija’/‚Geographical areas of competence’ (str. 13. i dalje).
            ili izravno posjetiti sljedeću adresu:
            http://ec.europa.eu/justice_home/judicialatlascivil/html/pdf/manual_sd_bel.pdf
            i kliknuti na ‚Geographical areas of competence’ (str. 13. i dalje).”

         (1)  SL L 324, 10.12.2007., str. 79.


title: Odluka Vijeća 2003/663/ZVSP od 10. prosinca 2002. o sklapanju sporazuma između Europske unije i Bugarske, Cipra, Češke, Estonije, Islanda, Latvije, Litve, Mađarske, Norveške, Rumunjske, Slovačke, Slovenije, Švicarske, Turske i Ukrajine o sudjelovanju tih država u Policijskoj misiji Europske unije (EUMP) u Bosni i Hercegovini

text:
               18/Sv. 004

               HR

               Službeni list Europske unije

               12

         32003D0663

               L 239/1

               SLUŽBENI LIST EUROPSKE UNIJE

               10.12.2002.

      ODLUKA VIJEĆA 2003/663/ZVSP
   od 10. prosinca 2002.
   o sklapanju sporazuma između Europske unije i Bugarske, Cipra, Češke, Estonije, Islanda, Latvije, Litve, Mađarske, Norveške, Rumunjske, Slovačke, Slovenije, Švicarske, Turske i Ukrajine o sudjelovanju tih država u Policijskoj misiji Europske unije (EUMP) u Bosni i Hercegovini
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 24.,
   uzimajući u obzir preporuku Predsjedništva,
   budući da:

               (1)

               Vijeće je 11. ožujka 2002. donijelo Zajedničku akciju 2002/210/ZVSP o Policijskoj misiji Europske unije (1).

               (2)

               Članak 8. stavak 3. te Zajedničke akcije predviđa da detaljni aranžmani glede sudjelovanja trećih zemalja u EUPM-u podliježu sporazumima sukladno članku 24. Ugovora o Europskoj uniji.

               (3)

               Slijedom Odluke Vijeća od 14. listopada 2002. kojom je Predsjedništvo ovlašteno za otvaranje pregovora, Predsjedništvo je dogovorilo sporazume s Bugarskom, Ciprom, Češkom, Estonijom, Islandom, Latvijom, Litvom, Mađarskom, Norveškom, Rumunjskom, Slovačkom, Slovenijom, Švicarskom, Turskom i Ukrajinom o njihovom sudjelovanju u EUPM-u.

               (4)

               Te bi sporazume trebalo odobriti,

         ODLUČILO JE:
   Članak 1.
   Ovime se u ime Europske unije odobravaju sporazumi između Europske unije i Bugarske, Cipra, Češke, Estonije, Islanda, Latvije, Litve, Mađarske, Norveške, Rumunjske, Slovačke, Slovenije, Švicarske, Turske i Ukrajine o sudjelovanju tih država u Policijskoj misiji Europske unije (EUPM) u Bosni i Hercegovini.
   Tekst tih sporazuma priložen je ovoj Odluci.
   Članak 2.
   Predsjednik Vijeća ovime je ovlašten imenovati osobu(-e) ovlaštene za potpisivanje tih sporazuma kako bi obvezale Europsku uniju.
   Članak 3.
   Ova se Odluka objavljuje u Službenom listu Europske unije.
   Članak 4.
   Ova Odluka stupa na snagu na dan objave.

      Sastavljeno u Bruxellesu 10. prosinca 2002.

            Za Vijeće

            Predsjednik

         P.S. MØLLER

      (1)  SL L 70, 13.3.2002., str. 1.


title: 2007/171/EZ: Odluka Komisije od 16. ožujka 2007. o utvrđivanju karakteristika mreže za Schengenski informacijski sustav II. (3. stup)

text:
               19/Sv. 15

               HR

               Službeni list Europske unije

               39

         32007D0171

               L 079/29

               SLUŽBENI LIST EUROPSKE UNIJE

         ODLUKA KOMISIJE
   od 16. ožujka 2007.
   o utvrđivanju karakteristika mreže za Schengenski informacijski sustav II. (3. stup)
   (2007/171/EZ)
   KOMISIJA EUROPSKIH ZAJEDNICA,
   uzimajući u obzir Ugovor o Europskoj uniji,
   uzimajući u obzir Odluku Vijeća 2001/886/PUP od 6. prosinca 2001. o razvoju druge generacije Schengenskog informacijskog sustava (SIS II.) (1), a posebno njegov članak 4. točku (a),
   budući da:

               (1)

               Za razvoj SIS-a II. potrebno je odrediti tehničke specifikacije za komunikacijsku mrežu, njezine komponente i posebne karakteristike mreže.

               (2)

               Komisija i države članice trebaju uspostaviti odgovarajuće aranžmane, posebno u pogledu elemenata ujednačenog nacionalnog sučelja smještenog u državama članicama.

               (3)

               Ovom se Odlukom ne dovodi u pitanje donošenje drugih odluka Komisije u budućnosti, koje su povezane s razvojem SIS-a II., a posebno o razvoju sigurnosnih karakteristika.

               (4)

               Razvoj SIS-a II. uređuje se kako Uredbom Vijeća (EZ) br. 2424/2001 (2) tako i Odlukom Vijeća 2001/886/PUP. Kako bi se osiguralo postojanje samo jedinstvenog provedbenog postupka za razvoj SIS-a II. kao cjeline, odredbe ove Odluke trebale bi odražavati odredbe Odluke Komisije o utvrđivanju karakteristika mreže za SIS II., koju treba poštovati u primjeni Uredbe (EZ) br. 2424/2001.

               (5)

               Ujedinjena Kraljevina sudjeluje u ovoj Odluci, u skladu s člankom 5. Protokola o uključivanju schengenske pravne stečevine u okvir Europske unije koji je priložen Ugovoru o Europskoj uniji i Ugovoru o Europskoj zajednici i u skladu s člankom 8. stavkom 2. Odluke Vijeća 2000/365/EZ od 29. svibnja 2000. o zahtjevu Ujedinjene Kraljevine Velike Britanije i Sjeverne Irske za sudjelovanje u pojedinim odredbama schengenske pravne stečevine (3).

               (6)

               Irska sudjeluje u ovoj Odluci, u skladu s člankom 5. Protokola o uključivanju schengenske pravne stečevine u okvir Europske unije koji je priložen Ugovoru o Europskoj uniji i Ugovoru o Europskoj zajednici i u skladu s člankom 5. stavkom 1. i člankom 6. stavkom 2. Odluke Vijeća 2002/192/EZ od 28. veljače 2002. o zahtjevu Irske za sudjelovanje u provedbi nekih odredbi schengenske pravne stečevine (4).

               (7)

               Za Island i Norvešku, ova Odluka predstavlja razvoj odredbi schengenske pravne stečevine u smislu Sporazuma zaključenog između Vijeća Europske unije i Republike Islanda i Kraljevine Norveške o pridruživanju tih dviju država provedbi, primjeni i razvoju schengenske pravne stečevine, što spada u područje iz članka 1., točke G Odluke Vijeća 1999/437/EZ (5) o određenim aranžmanima za primjenu Sporazuma.

               (8)

               Za Švicarsku, ova Odluka predstavlja razvoj odredbi schengenske pravne stečevine u smislu Sporazuma između Europska unije, Europske zajednice i Švicarske Konfederacije o pridruživanju Švicarske Konfederacije provedbi, primjeni i razvoju schengenske pravne stečevine, što spada u područje iz članka 1., točke G Odluke 1999/437/EZ koji treba čitati u vezi s člankom 4. stavkom 1. Odluke Vijeća 2008/849/EZ o potpisivanju, u ime Europske unije, i o privremenoj primjeni nekih odredbi tog Sporazuma (6).

               (9)

               Ova Odluka predstavlja akt koji se temelji na schengenskoj pravnoj stečevini ili je s njom na neki drugi način povezana u smislu članka 3. stavka 1. Akta o pristupanju.

               (10)

               Mjere predviđene u ovoj Odluci su u skladu s mišljenjem Odbora osnovanog na temelju članka 5. stavka 1. Odluke 2001/886/PUP,

         ODLUČILA JE:
   Članak 1.
   Tehničke specifikacije, povezane s oblikovanjem fizičke arhitekture komunikacijske infrastrukture SIS-a II., utvrđuju se u prilogu.

      Sastavljeno u Bruxellesu 16. ožujka 2007.

            Za Komisiju

         Franco FRATTINI

            Potpredsjednik

      (1)  SL L 328, 13.12.2001., str. 1.

      (2)  SL L 328, 13.12.2001., str. 4. Uredba kako je izmijenjena Uredbom (EZ) br. 1988/2006 (SL L 411, 30.12.2006., str. 1.).

      (3)  SL L 131, 1.6.2000., str. 43. Odluka kako je izmijenjena Odlukom 2004/926/EZ (SL L 395, 31.12.2004., str. 70.).

      (4)  SL L 64, 7.3.2002., str. 20.

      (5)  SL L 176, 10.7.1999., str. 31.

      (6)  SL L 368, 15.12.2004., str. 26.
   PRILOG
   SADRŽAJ

               1.

            Uvod …

               1.1.

            Akronimi i kratice …

               2.

            Opći pregled …

               3.

            Zemljopisna pokrivenost …

               4.

            Mrežne usluge …

               4.1.

            Struktura mreže …

               4.2.

            Vrsta povezanosti između osnovnog CS-SIS-a i sigurnosne kopije CS-SIS-a …

               4.3.

            Širina pojasa …

               4.4.

            Vrsta službi …

               4.5.

            Potporni protokoli …

               4.6.

            Tehničke specifikacije …

               4.6.1.

            Dodjeljivanje adresa IP …

               4.6.2.

            Potpora za IPv6 …

               4.6.3.

            Dodavanje statičnih smjerova …

               4.6.4.

            Održavanje brzine protoka …

               4.6.5.

            Druge specifikacije …

               4.7.

            Otpornost …

               5.

            Praćenje …

               6.

            Opće usluge …

               7.

            Raspoloživost …

               8.

            Sigurnosne usluge …

               8.1.

            Šifriranje mreže …

               8.2.

            Druga sigurnosna svojstva …

               9.

            Struktura službe za pomoć korisnicima …

               10.

            Međudjelovanje s drugim sustavima …
         1.   Uvod

   U ovom dokumentu opisuju se oblik komunikacijske mreže, komponente koje ona uključuje i posebne karakteristike mreže.
   1.1.   Akronimi i kratice

   U ovom se odjeljku pojašnjavaju akronimi koji se koriste u dokumentu.

               Akronimi i kratice

               Tumačenje

               BLNI

               Lokalno nacionalno sučelje za sigurnosno kopiranje (Backup Local National Interface

               CEP

               Središnja konačna točka (Central End Point)

               CNI

               Središnje nacionalno sučelje (Central National Interface)

               CS

               Središnji sustav (Central System)

               CS-SIS

               Funkcija tehničke potpore koja sadrži bazu podataka SIS-a II.

               DNS

               Poslužitelj za ime domene (Domain Name Server)

               FCIP

               Optički kanal preko IP (Fibre Channel over IP)

               FTP

               Protokol za prijenos podataka (File Transport Protocol)

               HTTP

               Protokol za prijenos hiperteksta (Hyper Text Transfer Protocol)

               IP

               Internetski protokol

               LAN

               Lokalna mreža (Local Area Network)

               LNI

               Lokalno nacionalno sučelje (Local National Interface)

               Mbps

               Megabajta na sekundu

               MDC

               Glavni razvojnik, izvođač (Main Developer Contractor)

               N.SIS II.

               Nacionalni odjel u svakoj državi članici

               NI-SIS

               Ujednačeno nacionalno sučelje

               NTP

               Mrežni vremenski protokol (Network Time Protocol)

               SAN

               Mreža prostora za pohranu (Storage Area Network)

               SDH

               Sinkrona digitalna hijerarhija (Synchronous Digital Hierarchy)

               SIS II.

               Schengenski informacijski sustav, druga generacija

               SMTP

               Jednostavni protokol za prijenos elektroničke pošte (Simple Mail Transport Protocol)

               SNMP

               Jednostavni protokol za upravljanje mrežom (Simple Network Management Protocol)

               s-TESTA

               Sigurne prekoeuropske telematske službe između uprava, to je mjera programa IDABC-a (interoperabilno osiguravanje sveeuropskih e-vladinih službi javnim upravama, poduzećima i državljanima; Odluka Europskog parlamenta i Vijeća 2004/387/EZ od 21.4.2004.).

               TCP

               Protokol za upravljanje prijenosom (Transmission Control Protocol)

               VIS

               Vizni informacijski sustav

               VPN

               Virtualna privatna mreža (Virtual Private Network)

               WAN

               Širokoprostorna mreža (Wide Area Network)

         2.   Opći pregled

   SIS II. se sastoji od:

               —

               središnjeg sustava (dalje u tekstu „Središnji SIS II.”, koji se sastoji od:

                           —

                           funkcije tehničke potpore (dalje u tekstu „CS-SIS”, koja sadrži bazu podataka SIS II. Osnovni CS-SIS vrši tehnički nadzor i upravljanje, a sigurnosna kopija CS-SIS osigurava izvođenje svih funkcija osnovnog CS-SIS u slučaju kvara u tom sustavu,

                           —

                           ujednačenog nacionalnog sučelja (dalje u tekstu „NI-SIS”);

               —

               nacionalnog odjeljka (dalje u tekstu „N.SIS II.”) u svakoj državi članici, koji se sastoji od nacionalnih sustava podataka koji su povezani sa Središnjim SIS-om II. N.SIS II. može sadržavati bazu podataka (dalje u tekstu „nacionalna kopija”), koja sadrži cjelovitu ili djelomičnu kopiju baze podataka SIS-a II,

               —

               komunikacijske infrastrukture između CS-SIS-a i NI-SIS-a (dalje u tekstu „komunikacijska infrastruktura”), koja osigurava šifriranu virtualnu mrežu namijenjenu podacima SIS-a II. i razmjeni podataka među uredima Sirene.

         NI-SIS se sastoji od:

               —

               jednog lokalnog nacionalnog sučelja (dalje u tekstu „LNI”) u svakoj državi članici, koji državu članicu fizički povezuje sa sigurnom komunikacijskom mrežom i sadrži uređaje za šifriranje, namijenjene za promet podataka SIS-a II. i SIRENE. LNI se nalazi u državi članici,

               —

               neobaveznog nacionalnog sučelja za sigurnosno kopiranje (dalje u tekstu „BLNI”), koji ima u cijelosti jednak sadržaj i funkciju kao i LNI.

         LNI i BLNI se upotrebljavaju samo za sustav SIS II. i za razmjenu podataka SIRENE. Posebna konfiguracija LNI i BLNI bit će detaljno navedena i dogovorena sa svakom pojedinom državom članicom, kako bi se uzeli u obzir sigurnosni zahtjevi, fizička lokacija i uvjeti instalacije, uključujući osiguravanje usluga poslužitelja mreže, što znači da fizička povezanost s-TESTA može sadržavati nekoliko VPN tunela za druge sustave, na primjer VIS i Eurodac,

               —

               Središnjeg nacionalnog sučelja (dalje u tekstu „CNI”), koji je aplikacija za siguran pristup CS-SIS-u. Svaka država članica ima odvojene logičke pristupne točke CNI-u putem središnje protupožarne stjenke.

         Komunikacijska infrastruktura između CS-SIS-a i NI-SIS-a sastoji se od:

               —

               mreže za sigurne prekoeuropske telematske službe između uprava (dalje u tekstu „s-TESTA”), koja osigurava šifriranu, virtualnu, privatnu mrežu namijenjenu prometu podataka SIS-a II. i Sirene.

         3.   Zemljopisna pokrivenost

   Komunikacijska infrastruktura mora biti sposobna pokrivati i osiguravati potrebne usluge za sve države članice:
   sve države članice EU-a (Belgija, Češka Republika, Danska, Njemačka, Estonija, Irska, Grčka, Španjolska, Francuska, Italija, Cipar, Latvija, Litva, Luksemburg, Mađarska, Malta, Nizozemska, Austrija, Poljska, Portugal, Slovenija, Slovačka, Finska, Švedska, Ujedinjena Kraljevina) i Island, Norveška, Švicarska.
   Osim toga, treba osigurati i pokrivenost država pristupnica Rumunjske i Bugarske.
   Naposljetku, komunikacijska infrastruktura mora biti sposobna proširiti se na bilo koju drugu državu ili subjekt koji pristupe Središnjem SIS-u II. (npr. Europol, Eurojust).
   4.   Mrežne usluge

   Kad god se spominje protokol ili arhitektura, to treba razumjeti tako, da su prihvatljive i jednakovrijedne buduće tehnologije, protokoli i arhitektura.
   4.1.   Struktura mreže

   Arhitektura SIS-a II. upotrebljava centralizirane usluge dostupne iz različitih država članica. Za potrebe otpornosti, te su centralizirane usluge podvojene na dvije različite lokacije, naime, Strasbourgu u Francuskoj i St. Johann im Pongau u Austriji. Te usluge uključuju CS-SIS, CU i sigurnosne kopije CS-SIS-a, BCU-a.
   Središnje jedinice, glavne i sigurnosne kopije moraju biti dostupne iz različitih država članica. Države sudionice mogu imati više pristupnih točaka mreži, LNI i BLNI, da povežu svoje nacionalne sustave sa središnjim službama.
   Osim glavne povezanosti sa središnjim službama, komunikacijska infrastruktura mora podupirati dvostranu razmjenu dodatnih podataka među uredima Sirene u različitim državama članicama.
   4.2.   Vrsta povezanosti između osnovnog CS-SIS-a i sigurnosne kopije CS-SIS-a

   Zahtijevana vrsta povezanosti za međusobnu povezanost između osnovnog CS-SIS-a i sigurnosne kopije CS-SIS-a mora biti prsten SDH ili ekvivalent, što znači da mora biti otvorena i za nove buduće arhitekture i tehnologije. Infrastruktura SDH će se upotrebljavati za proširivanje lokalnih mreža obiju središnjih jedinica, da se ostvari jedan bešavan LAN (seamless LAN). Taj će se LAN potom upotrebljavati za neprekidnu sinkronizaciju između CU-a i BCU-a.
   4.3.   Širina pojasa

   Ključni zahtjev za komunikacijsku infrastrukturu je širina pojasa, koja se može dodijeliti različitim međusobno povezanim stranicama, i sposobnost infrastrukture da podupre tu širinu pojasa unutar svoje osne mreže.
   Širina pojasa, koja je potrebna za LNI i neobavezan BLNI, bit će različita za svaku državu članicu, a ovisit će uglavnom o izboru uporabe nacionalnih kopija, središnjeg pretraživanja i razmjene biometrijskih podataka.
   Stvarne veličine, koje komunikacijska infrastruktura namjerava nuditi, nisu važne, sve dok ispunjavaju minimalnu potrebu svake države članice.
   Svaka od gore navedenih vrsta stranica može prenijeti veliku količinu podataka (alfanumeričkih, biometrijskih i cjelovitih dokumenata) u oba smjera. Stoga komunikacijska infrastruktura mora osigurati dovoljnu minimalnu brzinu prijenosa i preuzimanja podataka za svaku povezanost.
   Komunikacijska infrastruktura mora nuditi opseg povezanosti od 2 Mbps do 155 Mbps ili veću. Mreža mora osigurati dovoljnu minimalnu zajamčenu brzinu prijenosa i preuzimanja podataka za svaku povezanost i njezin opseg mora biti dovoljan da podupre cjelovitu širinu pojasa pristupnih točaka mreži.
   4.4.   Vrsta službi

   Središnji SIS II. će podupirati mogućnosti razvrstavanja pretraživanja/upozorenja s obzirom na prednost. Odatle proizlazi zahtjev, da će komunikacijska infrastruktura podupirati i mogućnost razvrstavanja prometa podataka s obzirom na prednosti.
   Parametre razvrstavanja s obzirom na prednost će, kako se pretpostavlja, odrediti Središnji SIS II. za sve pakete koji će to zahtijevati. Upotrijebit će se mehanizam „Weighted Fair Queuing”. To znači da komunikacijska infrastruktura mora biti sposobna preuzeti razvrstavanje s obzirom na prednost, određeno za pakete na izvornom LAN-u, i odgovarajuće postupati s paketima u okviru svoje osne mreže. Osim toga, komunikacijska infrastruktura mora preko udaljene stranice dostavljati inicijalne pakete, koji sadrže jednako razvrstavanje s obzirom na prednost, kako je to određeno u izvornom LAN-u.
   4.5.   Potporni protokoli

   Središnji SIS II. će upotrebljavati više različitih mrežnih komunikacijskih protokola. Komunikacijska infrastruktura treba podupirati širok skup mrežnih komunikacijskih protokola. Standardni protokoli koje treba podupirati su HTTP, FTP, NTP, SMTP, SNMP i DNS.
   Osim standardnih protokola, komunikacijska infrastruktura mora biti prilagođena za upravljanje različitim tunelskim protokolima, protokolima za podvajanje SAN i vlasničkih protokola tipa Java-to-Java tehnologije BEA WebLogic. Tunelski protokoli, npr. IPsec u tunelskom načinu rada, upotrebljavat će se za prijenos šifriranog prometa podataka na njegovo odredište.
   4.6.   Tehničke specifikacije

   4.6.1.   Dodjeljivanje adresa IP

   Komunikacijska infrastruktura mora imati na raspolaganju više pričuvnih IP-adresa, koje se mogu upotrebljavati samo unutar te mreže. U okviru pričuvnog IP raspona, Središnji SIS II. će upotrebljavati određene IP-adrese koje se neće upotrebljavati nigdje drugdje.
   4.6.2.   Potpora za IPv6

   Moguće je pretpostaviti da će protokol koji će se upotrebljavati za lokalne mreže država članica biti protokol TCP/IP. Neke stranice će se, ipak, temeljiti na verziji 4, a druge na verziji 6. Pristupne točke mreže moraju nuditi mogućnost da djeluju kao prijelaz i da rade neovisno o mrežnim protokolima koji se upotrebljavaju u Središnjem SIS-u II. kao i u N.SIS-u II.
   4.6.3.   Dodavanje statičnih smjerova

   CU i BCU mogu upotrebljavati jedinstvenu i jednaku IP-adresu za komuniciranje s državama članicama. Stoga komunikacijska infrastruktura treba podupirati dodavanje statičnih smjerova.
   4.6.4.   Održavanje brzine protoka

   Sve dok povezanost CU-a ili BCU-a ima brzinu preuzimanja nižu od 90 %, dotična država članica mora biti sposobna neprekidno održavati 100 % širine pojasa za tu povezanost.
   4.6.5.   Druge specifikacije

   Za potporu CS-SIS-a, komunikacijska infrastruktura mora ispunjavati barem minimalne tehničke specifikacije:
   Kašnjenje u prijenosu mora biti (uključujući u najvećoj mjeri zauzete sate) jednako ili manje od 150 ms u 95 % paketa i manje od 200 ms u 100 % paketa.
   Vjerojatnost gubitka paketa mora biti (uključujući u najvećoj mjeri zauzete sate) jednaka ili manja od 10–4 u 95 % paketa i manja od 10–3 u 100 % paketa.
   Gore navedene specifikacije treba poštovati za svaku pristupnu točku posebno.
   Povezanost između CU-a i BCU-a mora imati povratno kašnjenje jednako ili manje od 60 ms.
   4.7.   Otpornost

   CS-SIS je bio oblikovan uz zahtjev visoke raspoloživosti. Iz tog razloga, sustav ima ugrađenu otpornost koja se osigurava podvajanjem sve opreme u slučaju nepravilnosti u radu pojedinih komponenti.
   Komponente komunikacijske infrastrukture moraju biti otporne na slučaj kvara pojedinih komponenti. U odnosu na komunikacijsku infrastrukturu, to znači da moraju biti stabilne sljedeće komponente:

               —

               osna mreža,

               —

               uređaji za usmjeravanje,

               —

               točke prisutnosti,

               —

               povezanosti lokalne petlje (uključujući redundantne kabelske povezanosti),

               —

               sigurnosni uređaji (kripto uređaji, protupožarne stjenke itd.)

               —

               sve generičke usluge (DNS, NTP itd.),

               —

               LNI/BNI.

         Mehanizmi za zamjenski način rada za svu mrežnu opremu trebaju djelovati bez ručnog posredovanja.
   5.   Praćenje

   Da se olakša praćenje, alati za praćenje komunikacijske infrastrukture moraju biti takvi da se mogu uključiti u uređaje za nadzor organizacije odgovorne za operativno upravljanje Središnjim SIS-om II.
   6.   Opće usluge

   Osim namjenske mreže i sigurnosnih usluga, komunikacijska infrastruktura mora nuditi i opće usluge.
   Namjenske usluge moraju se provoditi unutar obiju središnjih jedinica za potrebe zalihosti.
   U komunikacijskoj infrastrukturi moraju biti na raspolaganju sljedeće izborne opće usluge:

               Usluga

               Dodatne informacije

               DNS

               Trenutni postupak za zamjenski način rada za prelazak sa CU-a na BCU u slučaju kvara na mreži se temelji na izmjeni IP-adrese unutar općeg poslužitelja DNS.

               Posredovanje e-pošte

               Uporaba općeg posredovanja e-pošte bi mogla biti korisna za standardizaciju postavljanja e-adrese za različite države članice i, za razliku od namjenskog poslužitelja, ne koristi mrežne izvore iz CU/BCU-a.
               E-pošta koja upotrebljava opće posredovanje e-pošte mora i dalje poštovati sigurnosni predložak.

               NTP

               Ova usluga se može upotrebljavati za sinkronizaciju satova u mrežnoj opremi.

         7.   Raspoloživost

   CS-SIS i LNI i BLNI moraju omogućiti 99,99 % raspoloživosti u razdoblju od 28 dana neprekidnog djelovanja bez raspoloživosti mreže.
   Raspoloživost komunikacijske infrastrukture mora biti 99,99 %.
   8.   Sigurnosne usluge

   8.1.   Šifriranje mreže

   Središnji SIS II. ne omogućuje prijenos podataka s visokim ili vrlo visokim sigurnosnim zahtjevima izvan LAN-a bez šifriranja. Treba osigurati da pružatelj mreže ni na koji način nema pristup operativnim podacima SIS-a II. kao ni sličnoj razmjeni podataka Sirene.
   Da bi održala visoku razinu sigurnosti, komunikacijska infrastruktura mora omogućiti upravljanje certifikatima/ključevima. Mora biti moguće upravljanje na udaljenost i praćenje naprava za šifriranje na udaljenost. Algoritmi šifriranja moraju ispunjavati najmanje sljedeće zahtjeve:

               —

               simetrički algoritmi šifriranja:

                           —

                           3DES (128 bita) ili bolji,

                           —

                           generiranje ključeva mora ovisiti o nasumičnoj vrijednosti, koja ne dopušta smanjivanje prostora za ključ ako je napadnuta,

                           —

                           ključevi za šifriranje ili informacije koje se mogu upotrijebiti za izvođenje ključeva su uvijek zaštićeni, dok su pohrani 002E;

               —

               asimetrični algoritmi šifriranja:

                           —

                           RSA (1 024 bitni modul) ili bolji,

                           —

                           generiranje ključeva mora ovisiti o nasumičnoj vrijednosti, koja ne dopušta smanjivanje prostora za ključ ako je napadnuta.

         Upotrebljava se protokol za osiguravanje sadržaja šifriranjem (ESP, RFC2406). Upotrijebit će se u tunelskom načinu rada. Sadržaj i izvorna IP-glava su šifrirani.
   Za razmjenu sesijskih ključeva upotrebljava se protokol za razmjenu sigurnosnog ključa (IKE).
   IKE ključevi ne vrijede dulje od jednog dana.
   Sesijski ključevi ne vrijede dulje od jednog sata.
   8.2.   Druga sigurnosna svojstva

   Osim zaštite pristupnih točaka SIS-u II., komunikacijska infrastruktura mora zaštititi i izborne opće usluge. Te usluge moraju ispunjavati jednake zaštitne mjere, usporedive s mjerama u CS-SIS-u. Sve opće usluge stoga moraju biti zaštićene barem zaštitnom stjenkom, antivirusnom zaštitom i sustavom za otkrivanje uljeza. Osim toga, uređaji za opće usluge i njihove zaštitne mjere moraju biti pod neprekidnim sigurnosnim nadzorom (bilježenje i praćenje).
   Kako bi se održao visok stupanj sigurnosti, organizacija odgovorna za operativno upravljanje Središnjim SIS-om II. mora biti upoznata sa svim sigurnosnim incidentima do kojih može doći u komunikacijskoj infrastrukturi. Stoga komunikacijska infrastruktura mora omogućiti da sigurnosni incidenti bez odlaganja budu prijavljeni organizacijama koje su odgovorne za operativno upravljanje Središnjim SIS-om II. Svi sigurnosni incidenti moraju biti redovito prijavljeni, npr. mjesečna izvješća ili ad hoc izvješća.
   9.   Struktura službe za pomoć korisnicima

   Pružatelj komunikacijske infrastrukture mora osigurati službu za pomoć korisnicima, koja surađuje s organizacijom koja je odgovorna za operativno upravljanje Središnjim SIS-om II.
   10.   Međudjelovanje s drugim sustavima

   Komunikacijska infrastruktura mora osigurati, da informacije ne mogu izlaziti izvan određenih komunikacijskih kanala. Za tehničku provedbu to znači sljedeće:

               —

               strogo je zabranjen svaki neovlašten pristup i/ili pristup bez nadzora drugim mrežama. To uključuje međusobnu povezivost s internetom,

               —

               ne smije doći do propuštanja podataka u druge sustave na mreži; npr. međusobna povezivost s različitim IP virtualnim privatnim mrežama (VPN) nije dopuštena.

         Osim gore spomenutih tehničkih ograničenja, koje prouzrokuje, utječe i na službu za pomoć korisnicima informacijske infrastrukture. Služba za pomoć korisnicima ne smije nikomu posredovati nikakve informacije u pogledu Središnjeg SIS-a II., osim organizacije koja je odgovorna za operativno upravljanje Središnjim SIS-om II.


title: 2011/250/EU: Odluka Vijeća od 31. siječnja 2011. o potpisivanju, u ime Europske unije, Protokola uz Sporazum o partnerstvu i suradnji između Europskih zajednica i njihovih država članica, s jedne strane, i Republike Uzbekistana, s druge strane, o izmjeni Sporazuma radi proširenja odredaba Sporazuma na bilateralnu trgovinu tekstilom, zbog prestanka važenja bilateralnog sporazuma o tekstilu

text:
               11/Sv. 119

               HR

               Službeni list Europske unije

               217

         32011D0250

               L 106/1

               SLUŽBENI LIST EUROPSKE UNIJE

         ODLUKA VIJEĆA
   od 31. siječnja 2011.
   o potpisivanju, u ime Europske unije, Protokola uz Sporazum o partnerstvu i suradnji između Europskih zajednica i njihovih država članica, s jedne strane, i Republike Uzbekistana, s druge strane, o izmjeni Sporazuma radi proširenja odredaba Sporazuma na bilateralnu trgovinu tekstilom, zbog prestanka važenja bilateralnog sporazuma o tekstilu
   (2011/250/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 207. stavak 4., povezano s člankom 218. stavkom 5.,
   uzimajući u obzir prijedlog Europske Komisije,
   budući da:

               (1)

               Vijeće je 9. lipnja 2010. ovlastilo Komisiju da započne pregovore s Republikom Uzbekistanom o izmjeni Sporazuma o partnerstvu i suradnji između Europskih zajednica i njihovih država članica, s jedne strane, i Republike Uzbekistana, s druge strane (1) (dalje u tekstu „Sporazum”), kako bi se zajamčilo da se načela koja se primjenjuju na trgovinu drugom robom formalno prošire i na trgovinu tekstilnim proizvodima. Ti su pregovori uspješno zaključeni i Protokol o izmjeni Sporazuma brisanjem članka 16. i svih upućivanja na njega parafiran je 1. srpnja 2010.

               (2)

               U okviru pregovora stranke su se dogovorile da se tekst pročisti i briše zastarjela tehnička odredba koja je prestala vrijediti 1998. te odgovarajući Prilog koji na nju upućuje.

               (3)

               Kao posljedica stupanja Ugovora iz Lisabona na snagu 1. prosinca 2009., Europska unija zamijenila je i naslijedila Europsku zajednicu.

               (4)

               Protokol o izmjeni Sporazuma potrebno je u ime Unije potpisati, podložno njegovu sklapanju,

         DONIJELO JE OVU ODLUKU:
   Članak1.
   Potpisivanje Protokola uz Sporazum o partnerstvu i suradnji između Europskih zajednica i njihovih država članica, s jedne strane, i Republike Uzbekistana, s druge strane, o izmjeni Sporazuma radi proširenja odredaba Sporazuma na bilateralnu trgovinu tekstilom, zbog prestanka Bilateralnog sporazuma o tekstilu (dalje u tekstu „Protokol”), odobrava se u ime Unije, podložno sklapanju navedenoga Protokola (2).
   Članak 2.
   Ovime se predsjednik Vijeća ovlašćuje odrediti osobu(-e) ovlaštenu(-e) za potpisivanje Protokola u ime Unije, podložno njegovu sklapanju, i dati sljedeću izjavu:

      „Kao posljedica stupanja na snagu Ugovora iz Lisabona 1. prosinca 2009., Europska unija zamijenila je i naslijedila Europsku zajednicu i od toga datuma ostvaruje sva prava i preuzima sve obveze Europske zajednice. Stoga se u tekstu Sporazuma, kad je primjenjivo, upućivanja na ‚Europsku zajednicu’ ili na ‚Zajednicu’ tumače kao upućivanja na ‚Europsku uniju’.”

   Članak 3.
   Ova Odluka stupa na snagu na dan donošenja.

      Sastavljeno u Bruxellesu 31. siječnja 2011.

            Za Vijeće

            Predsjednica

         C. ASHTON

      (1)  SL L 229, 31.8.1999., str. 3.

      (2)  Tekst Protokola bit će objavljen skupa s odlukom o njegovu sklapanju.